Europos Parlamento ir Tarybos reglamentas (EB) Nr. 1726/2001
2001 m. liepos 23 d.
iš dalies pakeičiantis Tarybos reglamento (EB) Nr. 1292/96 dėl pagalbos maisto produktais politikos ir pagalbos maisto produktais valdymo bei specialių operacijų, remiančių maisto saugumą, 21 straipsnį
europos parlamentas ir europos sąjungos taryba,
atsižvelgdami į Europos bendrijos steigimo sutartį, ypač į jos 179 straipsnį,
atsižvelgdami į Komisijos pasiūlymą [1],
laikydamiesi Sutarties 251 straipsnyje nustatytos tvarkos [2],
kadangi:
(1) Bendrija ir valstybės narės dalyvauja daugelyje tarptautinių susitarimų, susijusių su pagalbos maisto produktais politika ir pagalbos maisto produktais valdymu bei specialiomis operacijomis, remiančiomis maisto saugumą, įskaitant 1999 m. Pagalbos maisto produktais konvenciją,
(2) Minėtoji konvencija buvo patvirtinta 2000 m. birželio 13 d. Tarybos sprendimu 2000/421/EB dėl 1999 m. Pagalbos maisto produktais konvencijos sudarymo Europos bendrijos vardu [3].
(3) Būtina Tarybos reglamento (EB) Nr. 1292/96 [4] 21 straipsnį iš esmės suderinti su 1996 m. Pagalbos maisto produktais konvencijos III ir IV straipsniais,
priėmė šį reglamentą:
1 straipsnis
Reglamento (EB) Nr. 1292/96 21 straipsnis iš dalies keičiamas taip:
"21 straipsnis
1. Taryba, remdamasi Komisijos pasiūlymu ir pasikonsultavusi su Europos Parlamentu, kvalifikuota balsų dauguma nustato kviečių ekvivalentu tonomis ar verte arba tonų ir vertės junginiu Bendrijos dalį visoje teikiamoje pagalboje, nustatytoje Pagalbos maisto produktais konvencijoje bendrai Bendrijai ir jos valstybėms narėms.
2. Komisija koordinuoja Bendrijos ir valstybių narių operacijas, susijusias su pagalbos teikimu pagal Pagalbos maisto produktais konvenciją, ir užtikrina, kad visas Bendrijos ir jos valstybių narių indėlis būtų ne mažesnis kaip patvirtintas minėtojoje konvencijoje."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 23 d.